OpenLLM-France/wikimedia huggingface dataset:
# Errol Crossan

Errol Crossan (Montreal, 6 d'octubre de 1930 - Langley, 1 de maig de 2016) és un exfutbolista quebequès de la dècada de 1950.
Començà la seva carrera el 1949 a Marpole Athletic Club. Pel que fa a clubs, destacà a New Westminster Royals, Manchester City i Norwich City.

## Referències

* ↑ «Errol Gilmour Crossan». Canadian Soccer Hall of Fame. Arxivat de l'original el 18 juny 2011.
* ↑ «New Westminster cops soccer tie», 19-08-1953. [Consulta: 18 agost 2018].
* ↑ «Errol Crossan». Neil Brown. [Consulta: 4 maig 2016].
* ↑ «59er Crossan still "so tied" to Norwich City». Canada Soccer, 04-05-2012. Arxivat de l'original el 1 de juny 2016. [Consulta: 4 maig 2016].
* ↑ Jones, Ken «Football: Golden Canary memories». The Independent [Londres], 14-04-1999 [Consulta: 4 maig 2016].
* ↑ Walsh, Peter «Tributes to joker in Norwich City's famous 1959 FA Cup run side». Eastern Daily Press [Norwich], 03-05-2016 [Consulta: 4 maig 2016]. Arxivat 2 de juny 2016 a Wayback Machine.
# Escut de Xiva

L'escut de Xiva és un símbol representatiu de Xiva, municipi del País Valencià, comarca de la Foia de Bunyol-Xiva. Té el següent blasonament:
| « | Escut ovalat. El seu camp és d'argent, quarterat en sautor. En cap una torre del seu color. Porta en peu una cabreta o cabra d'argent. En els flancs apareixen dos xiprers de sinople, un a cada quarter. Emmarca un folre de pell, que subjecta i s'enrotlla, per tots dos costats, la palma i el llorer. Sobre el folre de pergamí resa la següent inscripció: «MUY LEAL HONRADA Y VALIENTE VILLA DE CHIVA - 1833». En el flanc destre, veiem la palma de sinople, i en el sinistre, la branca de llorer, també de sinople. Apareix timbrat amb la Corona Reial. | » |

## Història

L'escut de Xiva no ha estat aprovat oficialment. L'escut s'ha representat sempre en forma ovalada, quarterat en sautor i amb els mateixos elements, es tracta d'una configuració característica de l'estil barroc.
Les quatre figures (castell, xiprers i cabreta) són elements al·lusius al castell de Xiva, com a element més representatiu de la Vila. Però també poden referir-se a la troballa de la Verge del Castell, patrona de la vila, per un pastor, també al Castell. Segons la llegenda popular, un pastor, després de llançar una pedra, va descobrir entre les ruïnes del castell la imatge de la Mare de Déu, que tenia al nen Jesús a la mà sinistra, i a la destra un castell. El castell representaria, doncs, tant al Castell com a la Verge del Castell per les seues advocacions com a «Torre de David» o «Torre de vori». La cabreta, a més de ser arma parlant de la població (Chiva en castellà té el significat de cabra jove), pot referir-se a la gran quantitat de ramats de cabres que hi havia en altres èpoques. Els xiprers són els arbres més representatius del Castell, però també podrien representar el «descobriment» de la verge, per la seua verticalitat, marcant l'espiritualitat d'aquest fet religiós.
La palma representa els fets d'armes que es produïren en aquesta localitat durant la Primera Guerra Carlina, el 22 de novembre de 1833. La branca de llorer representa el triomf dels liberals sobre els carlistes en aquest conflicte. La llegenda recull els títols de «molt lleial, honrada i valent» atorgats per la reina Isabel II per Reial Decret de 30 de novembre de 1833.
A l'Arxiu Històric Nacional es conserven dos segells de Xiva de 1876, un de l'Ajuntament i l'altre de l'Alcaldia. El de l'Alcaldia duu l'escut d'Espanya i el de l'Ajuntament l'escut de Xiva amb xicotets canvis en l'ornamentació.

## Vegeu també

* Escuts i banderes de la Foia de Bunyol
* Llista d'escuts del País Valencià

## Referències

* 1 2 3 4 «Descripció de l'escut al web municipal» (en castellà). www.chiva.es. [Consulta: 4 novembre 2015].
* ↑ Arxiu Històric Nacional (AHN). «Sellos de la Alcaldía y del Ayuntamiento Constitucional de Chiva, Valencia, 1876 (Colección de sellos en tinta)». PARES-Portal de Archivos Españoles. [Consulta: 30 octubre 2017].
# Església del Sant Esperit

«Església del Sant Esperit» té aquests significats:
* Església del Sant Esperit (Barcelona)
* Catedral de Terrassa o Basílica del Sant Esperit
# Espai Dowker

En matemàtiques, concretament en el camp de la topologia general, un espai Dowker és un espai topològic que és normal, però no és comptablement paracompacte. Rep el nom de Hugh Dowker, que el va descriure el 1951. La tasca no trivial de proporcionar un exemple d'un espai Dowker (i, per tant, també demostrar la seva existència com a objectes matemàtics) va ajudar els matemàtics a entendre millor la naturalesa i la varietat dels espais topològics.

## Equivalències

El 1951, Dowker va mostrar que si X és alhora un espai T$_1$ i un espai normal (és a dir, un espai T$_4$), llavors les següents propietats són equivalents:
* X és un espai Dowker.
* El producte de X amb l'interval unitari no és normal.
* X no és comptablement metacompacte.
Dowker conjecturà que no podien existir els espais Dowker. La conjectura no es va resoldre fins que Mary Ellen Rudin en va construir un l'any 1971. El contraexemple de Rudin és un espai molt gran (de cardinalitat $\aleph _{\omega }^{\aleph _{0}}$). Zoltán Balogh va obtenir la primera construcció ZFC d'un exemple petit (continu), amb una patologia més estable que el de Rudin. Mitjançant la teoria de possibles cofinalitats, Menachem Kojman i Saharon Shelah van construir un subespai de l'espai Dowker de Rudin de cardinalitat $\aleph _{\omega +1}$ i que també és Dowker.

## Referències

* 1 2 Dowker, C. H. «On countably paracompact spaces» (PDF). Can. J. Math., 3, 1951, pàg. 219-224. Arxivat de l'original el 2014-07-14. DOI: 10.4153/CJM-1951-026-2 [Consulta: 21 abril 2024].
* ↑ Rudin, Mary Ellen «A normal space X for which X × I is not normal» (PDF). Fundam. Math.. Polish Academy of Sciences, 73, 2, 1971, pàg. 179-186. DOI: 10.4064/fm-73-2-179-186.
* ↑ Balogh, Zoltan T. «A small Dowker space in ZFC» (PDF). Proc. Amer. Math. Soc., 124, 8, 1996, pàg. 2555–60. DOI: 10.1090/S0002-9939-96-03610-6.
* ↑ M. Kojman, S. Shelah «A ZFC Dowker space in ℵ$_{ω+1}$: An application of PCF theory to topology» (PDF). Proc. Amer. Math. Soc.. American Mathematical Society, 126, 8, 1998, pàg. 2459–2465. DOI: 10.1090/S0002-9939-98-04884-9.
# Rodopis

Rodopis (en llatí Rhodopis, en grec antic Ῥοδῶπις) fou una cortesana (hetaira) grega d'origen traci.
Va ser esclava juntament amb el poeta Isop tots dos propietat de Jadmó o Jantó de Samos. Després la comprà un altre samià, Xantes, que se la va emportar a Naucratis a Egipte i la va dedicar a hetaira al port d'Alexandria per obtenir diners. Mentre exercia l'ofici d'hetera, Carax de Lesbos, el germà de la poetessa Safo, que havia anat a Naucratis per negocis, es va enamorar de la cortesana i la va rescatar de l'esclavitud per una forta quantitat de diners. Safo la va atacar en un poema, acusant-la de robar la propietat al seu germà. Va romandre a Naucratis i va seguir exercint l'ofici i amb un deu per cent del que guanyava va fer una ofrena a Delfos.
Heròdot l'anomena Rodopis i Safo al seu poema li dona el nom de Dorica (Doricha) que probablement era el seu nom real mentre Rodopis, que vol dir "galtes rosades", era un nom donat per raó de la seva bellesa.
Els grecs antics tenien com a fet cert que havia construït la tercera piràmide, i encara que Heròdot es va esforçar molt en desfer el malentès, no se'n va sortir, i escriptors posteriors, com ara Plini el Vell, ho afirmaven. L'error s'explica per la confusió de Rodopis amb Nitocris, la reina heroïna de moltes llegendes egípcies i a qui Juli Africà i Eusebi Escolàstic atribuïen la construcció d'aquesta piràmide.
Rodopis també és protagonista d'una llegenda, recollida per Estrabó i Claudi Elià, que la fan reina d'Egipte, cosa que fa més versemblant la confusió amb Nitocris. Diu la llegenda que un dia que Rodopis es banyava al riu Nil, va baixar un falcó (Horus, el protector de la reialesa) i li va prendre una de les seves sandàlies, portant-la fins a Memfis, on vivia el faraó i deixant-la caure sobre els seus genolls. Sorprès pel fet i veient l'exquisida factura de la sandàlia, el rei es va imaginar la delicadesa del peu i va manar cercar a la propietària per tot el país. Quan van trobar a la jove el rei se'n va enamorar i immediatament es va casar amb ella.

## Referències

* 1 2 Jacq, Christian. Las egipcias. Retratos de mujeres del Egipto faraónico. (en castellà). 2a edició. Planeta, octubre de 2000, p. 56,57. ISBN 9788408036166.
* ↑ Rhodopis a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 652
# Cantó de Secondigny

El cantó de Secondigny és un cantó francès del departament de Deux-Sèvres, situat al districte de Parthenay. Té 8 municipis i el cap és Secondigny.

## Municipis

* Allonne
* Azay-sur-Thouet
* Le Retail
* Neuvy-Bouin
* Pougne-Hérisson
* Saint-Aubin-le-Cloud
* Secondigny
* Vernoux-en-Gâtine

## Història

Llista dels consellers generals successius :
| Data d'elecció | Identitat | Partit |
| 1951-1964 | Clovis Macouin | Divers droite |
| 1964-1970 | M. Pied | SFIO |
| 1970-1982 | M. Airault | Divers droite |
| 1982-1994 | Gabriel Fourré | Divers droite |
| 1994-2001 | Claude Guinard | Divers droite |
| 2001- | Gérard Vitré | Divers droite, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 8.412 | 8.031 | 7.622 | 7.707 | 7.365 | 6.966 | 6.930 |
| A partir de 1990: Població sense dobles comptes |||||||
# Suraksan

Suraksan (en Hangul: 수락산 ; en Hanja: 水落山)és una muntanya de Corea del Sud. S'estén a través del districte de Nowon-gu a Seül, la capital nacional, i les ciutats de Namyangju i Uijeongbu, a la província de Gyeonggi-fer. Té un alçada de 637,7 m (2,092 ).

## Vistes

Suraksan és una muntanya on habitualment s'hi practica el senderisme, ja que té unes vistes notables, inclent les cascades de Geunnyu, Eunnyu, i Ongnyu, el temple d'Heungguksa del període Silla, el temple Seongnimsa del període Joseon, i el Pavelló Gwesanjeong.

## Referències

* ↑ An 2004, p.332.
* 1 2 «Suraksan Mountain (수락산)». Korea Tourism Organisation. [Consulta: 22 febrer 2017].

## Referències

* An Gyeong-ho. 한국 200 명산 (200 Korean Mountains). Seul: 깊은솔 (Gipeunsol), 2004. ISBN 89-89917-14-X..
# Tartanedo

Tartanedo és un municipi de la província de Guadalajara, a la comunitat autònoma de Castella-La Manxa. Consta de cinc nuclis urbans que són Tartanedo, Hinojosa, Amayas, Labros i Concha.

## Demografia

Evolució demogràfica :
| 1991 | 1996 | 2001 | 2004 |
| 208 | 210 | 198 | 174 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Apogon lachneri

Apogon lachneri és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a l'Atlàntic occidental: des del sud de Florida (Estats Units) i les Bahames fins a Belize, incloent-hi les Antilles.

## Referències

* ↑ AQUATAB.NET
* 1 2 «Apogon lachneri» (en anglès). FishBase. Froese, Rainer; Pauly, Daniel (editors).

## Bibliografia

* Böhlke, J. E. 1959. A new cardinal fish (Apogonidae) from the Bahamas. Not. Nat. (Phila.) Núm. 319: 1-5.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Clupeonella abrau muhlisi

Clupeonella abrau muhlisi és una subespècie de peix pertanyent a la família dels clupeids. Pot arribar a fer 8 cm de llargària màxima. Menja crustacis pelàgics i ous de ciprínids. És un peix d'aigua dolça, pelàgic i de clima temperat. És un endemisme de Turquia. És inofensiu per als humans.

## Referències

* ↑ Kessler K. T., 1877. The Aralo-Caspian Expedition. IV. Fishes of the Aralo-Caspio-Pontine ichthyological region. Sant Petersburg. Aralo-Caspian Exped. . i-xxvii + 1-360.
* ↑ uBio (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 FishBase (anglès)
* ↑ Balik, S., 1995. Freshwater fish in Anatolia, Turkey. Biol. Conserv. 72:213-223.
* ↑ Fricke, R., M. Bilecenoglu i H.M. Sari, 2007. Annotated checklist of fish and lamprey species (Gnathostoma and Petromyzontomorphi) of Turkey, including a Red List of threatened and declining species. Stuttgarter Beitr. Naturk. Sea A (706):1-172.

## Bibliografia

* Baillie, J. i B. Groombridge (eds.), 1996. 1996 IUCN red list of threatened animals. UICN, Gland, Suïssa. 378 p.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.

## Enllaços externs

* BioLib (anglès)
# Natasha Asghar

Natasha Asghar és una política del Partit Conservador Gal·lès que representa el Sud de Gal·les Est al Parlament gal·lès des de les eleccions al parlament de 2021. El seu pare Mohammad Asghar va representar la mateixa circumscripció fins a la seva mort el 2020. És la primera dona de minoria ètnica al Senedd. Va ser nomenada com una de les 100 Women de la BBC el 2021.

## Carrera política

Asghar va ser nomenat ministra a l'ombra del conservador gal·lès per a Transports i Tecnologia i va treballar per veure la creació d'una targeta de viatge per a tot Gal·les similar a l'Oyster card a Londres.
Asghar es va presentar com a candidata de Plaid Cymru a les eleccions a l'Assemblea Nacional de Gal·les de 2007 a Blaenau Gwent i a l'escó de Gal·les a les eleccions europees de 2009 abans d'unir-se al partit conservador el 8 de desembre de 2009 al mateix temps que el seu pare. Ella es va presentar sense èxit a Torfaen a les eleccions a l'Assemblea Nacional de Gal·les de 2011.
Asghar no va tenir èxit en la seva candidatura a l'escó de la Cambra dels Comuns de Newport East el 2015 i el 2017.
El maig de 2021, Asghar va ser destacada com una de les "5 Forces For Change" al British Vogue. Des que va ser escollida, Natasha ha fet entrevistes per a la BBC, ITV, The South Wales Argus, The National, The Caerphilly Observer, la revista gal·lesa Golwg i ha aparegut a Sharp End.
Va ser nomenada com una de les 100 dones de la BBC el desembre de 2021.

## Vida personal

És filla del difunt membre de l'assemblea conservadora Mohammad Asghar.

## Educació

Asghar és llicenciada en política i política social i té un màster en política i mitjans de comunicació britànics contemporanis per la Universitat de Londres.

## Referències

* ↑ «Natasha Asghar to stand for Welsh Conservatives in Senedd Elections». Caerphilly Observer, 20-01-2020. [Consulta: 8 maig 2021].
* ↑ «Natasha Asghar becomes first female Senedd member from a BAME background». ITV News, 08-05-2021. [Consulta: 8 maig 2021].
* 1 2 «BBC 100 Women 2021: Who is on the list this year?» (en anglès). BBC News, 07-12-2021 [Consulta: 7 desembre 2021].
* ↑ «Asghar welcomes positive response to her calls for an All-Wales Travel Card» (en anglès). Natasha Asghar MS. Arxivat de l'original el 2021-11-11. [Consulta: 11 novembre 2021].
* ↑ Young Candidates Arxivat 2007-07-22 a Wayback Machine., Plaid Cymru
* ↑ «Archived copy». Arxivat de l'original el 20 octubre 2011.
* ↑ «BBC News - Election 2011 - Wales - Torfaen» (en anglès britànic). BBC News. [Consulta: 3 desembre 2021].
* ↑ «Natasha Asghar - Candidate for South Wales East in Senedd Cymru elections (Regions)». Democracy Club Candidates. [Consulta: 9 maig 2021].
* ↑ «5 Forces For Change That Made Waves In May» (en anglès britànic). British Vogue, 30-05-2021. [Consulta: 11 novembre 2021].
* 1 2 «About Natasha Asghar/Mwy am Natasha Asghar» (en anglès). Natasha Asghar MS. [Consulta: 11 novembre 2021].
* ↑ «Natasha Asghar to stand for Welsh Conservatives in Senedd Elections» (en anglès britànic). Caerphilly Observer, 20-01-2021. [Consulta: 8 maig 2021].
# Natasha Hansen

Natasha Hansen (Auckland, 15 de novembre de 1989) és una ciclista neozelandesa, especialista en el ciclisme en pista. Ha participat en dues edicions del Jocs Olímpics.

## Palmarès

* 2008
** Campiona d'Oceania en keirin
* 2010
** Campiona de Nova Zelanda en velocitat
* 2011
** Campiona d'Oceania en 500 metres contrarellotge
** Campiona d'Oceania en keirin
** Campiona d'Oceania en velocitat per equips (amb Katie Schofield)
* 2012
** Campiona d'Oceania en velocitat per equips (amb Katie Schofield)
* 2010
** Campiona de Nova Zelanda en keirin
** Campiona de Nova Zelanda en velocitat per equips
* 2016
** Campiona de Nova Zelanda en 500 metres contrarellotge
** Campiona de Nova Zelanda en velocitat
* 2017
** Campiona de Nova Zelanda en 500 metres contrarellotge
** Campiona de Nova Zelanda en velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Neurofibroma

Un neurofibroma és un tumor de la beina del nervi benigne del sistema nerviós perifèric. En el 90% dels casos, es troben com a tumors solitaris (neurofibroma solitari, tumor solitari de la beina del nervi o neurofibroma esporàdic), mentre que la resta es troben en persones amb neurofibromatosi tipus I (NF1), un trastorn genètic autosòmic dominant. Poden provocar una sèrie de símptomes, des de la desfiguració física i el dolor fins a la discapacitat cognitiva.
Els neurofibromes sorgeixen de cèl·lules de Schwann de tipus no mielinitzant que presenten inactivació bial·lèlica del gen NF1 que codifica la proteïna neurofibromina. Aquesta proteïna s'encarrega de regular la via de senyalització mediada per RAS-mediada per creixement cel·lular. A diferència dels schwannomes, un altre tipus de tumor que sorgeix de les cèl·lules de Schwann, els neurofibromes incorporen molts tipus addicionals de cèl·lules i elements estructurals a més de les cèl·lules de Schwann, cosa que dificulta identificar i comprendre tots els mecanismes a través dels quals s'originen i es desenvolupen.

## Tipus

Els neurofibromes s'han subdividit en dues grans categories: dèrmics i plexiformes. Els neurofibromes dèrmics s'associen amb un sol nervi perifèric, mentre que els neurofibromes plexiformes s'associen amb múltiples paquets nerviosos. Segons el sistema de classificació de l'Organització Mundial de la Salut, els neurofibromes dèrmics i plexiformes són tumors de grau I. El neurofibroma plexiforme és més difícil de tractar i es pot transformar en càncer. El neurofibroma dèrmic no es converteix en maligne.

## Referències

* 1 2 Dermatology: 2-Volume Set. St. Louis: Mosby, 2007. ISBN 978-1-4160-2999-1.
* ↑ «Tumorigenic properties of neurofibromin-deficient neurofibroma Schwann cells». The American Journal of Pathology, vol. 158, 2, 01-02-2001, pàg. 501–513. DOI: 10.1016/S0002-9440(10)63992-2. PMC: 1850316. PMID: 11159187.
* ↑ «Immunohistochemistry in the differential diagnosis of schwannoma and neurofibroma». Propath, 01-10-2004. Arxivat de l'original el 2021-10-03. [Consulta: 30 març 2024].
# Nihriya

Nihriya fou una ciutat estat i regne que existia a la riba del Tigris al segle xviii aC. Astour el 1979 la identificava amb Diyarbekir però Mellaart considera més probable Urfa. Estava al país de Zalmaqum on hi havia quatre reis que generalment actuaven d'acord. La identificació amb el posterior país de Nairi de les fonts assíries és discutible.
A les tauletes de Mari s'esmenta com a rei a Bunuma-Addu del que es diu que va enviar dos mil soldats a Mari passant per Qattunan.
La batalla de Nihriya vers el 1230 aC, fou el punt culminant de les hostilitats entre hitites i assiris pel control de les restes de l'antic estat de Mitanni. La batalla es va lliurar suposadament al nord o nord-est de Diyarbekir, entre Salmanasar I i Tudhalias IV, i va suposar una decisiva victòria assíria que no va tenir conseqüències, ja que Assíria no la va aprofitar al dedicar-se a la conquesta de Babilònia.

## Referències

* Thoughts of Zimri-Lim
# Nivell operacional de la guerra

El nivell operacional de la guerra, en el camp de la teoria militar, representa el nivell de comandament que connecta els detalls de les tàctiques militars amb els objectius de l'estratègia militar.
El nivell operatiu de la guerra s'ocupa de quatre elements essencials: temps, espai, mitjans i objectiu. A través de mitjans com la direcció de tropes i l'assignació de recursos, l'art operacional té com a objectiu aconseguir objectius polítics en produir una generació i aplicació les més òptimes possibles de poder militar. Per exemple, es poden generar propostes sobre on construir estructures defensives, quantes, de quin tipus i tripulades per quantes tropes; una proposta pot ser acceptada pels líders rellevants o reelaborada d'acord amb els seus comentaris. Durant el segle xx, el camp naixent de la investigació operativa va avançar com a resultat dels esforços militars per millorar la logística i la presa de decisions. El nivell operacional de la guerra es troba en el mitjà entre el nivell més baix de tàctica, que consisteix en organitzar i emprar forces de combat al camp de batalla, i el més alt nivell d'estratègia, que involucra aspectes d'operacions de teatre d'alt nivell i de llarg termini i el lideratge del govern. La Unió Soviètica va ser el primer país a distingir oficialment aquest tercer nivell de pensament militar, quan es va introduir com a part de la teoria militar d'operacions profundes que les seves forces armades van desenvolupar durant les dècades de 1920 i 1930 i es van utilitzar durant la Segona Guerra Mundial.

## Referències

* ↑ p.24, Simpkin
* ↑ «A New Look at Operational Art: How We View War Dictates How We Fight It» (en anglès americà). [Consulta: 19 agost 2024].
* ↑ «The Levels of War as Levels of Analysis» (en anglès americà). [Consulta: 19 agost 2024].
* ↑ Simpkin, Richard E. Deep battle: The brainchild of Marshal Tuchachevskii. Bassey's Defence Publishers, London, 1987, p. 24. ISBN 0-08-031193-8.

## Bibliografia

* Richard Simpkin, Deep Battle: The Brainchild of Marshal Tuchachevskii, Brassey's Defence Publishers, London, 1987

## Vegeu també

* Ciència militar
* Estratègia
* Teatre d'operacions
# Nombre nou

El 9 és un nombre natural que segueix el vuit i precedeix el deu. S'escriu 9 en xifres àrabs, IX en les romanes i 九 en les xineses. L'ordinal és novè/novena. El quantitatiu és nou (En tinc nou). L'agrupament és nonet (grup de nou). El múltiple és nònuple. El divisor és un novè/novena part.
El prefix que el designa és enne- o ennea-. És el quadrat del tres, i el primer nombre compost senar.
Ocurrències del nou:
* És el nombre atòmic del fluor.
* És el símbol de la veritat per als hebreus (perquè és tres vegades tres).
* Són 9 les muses gregues.
* En llatí l'hora nona (novena) era l'hora de la migdiada, d'on ve l'expressió "fer nones".
* El novembre era el 9è mes del calendari romà, ara és el setembre
* El curs escolar dura nou mesos a Espanya
* Una composició musical per a 9 instruments és un nonet.Nou
* La novena simfonia és l'última que va escriure Beethoven i es va convertir en un nombre supersticiós de simfonies.
* L'Ennèada són 9 déus de la mitologia egípcia. Un d'ells, Ra, es podia transformar en qualsevol dels altres, i també en gat. D'aquí que el gat té 9 vides.
* Al Japó el 9 porta tanta mala sort com el 13 al món occidental.
* Nou mesos dura l'embaràs humà
* Anys històrics: 9 aC, 9 dC.
* És un nombre de Proth.